રિલાયન્સ જીયોના બજારમાં આવ્યા પછી ટેલિકોમ કંપનીઓ વચ્ચે જે રીતે પ્રાઇસ વોર શરૂ થયો છે તે હજી સુધી શાંત થવાનું નામ નથી લેતો . કોઇ દિવસ બીએસએનએલ તો કોઇ દિવસ એરટેલ તો કોઇ દિવસ વોડાફોન નવા નવા પેકેજ લઇને આવે છે . જેથી કરીને તેમના ગ્રાહકો તેમની જોડે જ રહે અને અન્ય ટેલી કંપનીઓ પાસે જાય નહીં . આવામાં વોડાફોને પણ તેના ગ્રાહકો માટે એક નવી ઓફર લાવી છે . વોડાફોનને મેગા , મેરુ અને ઇઝી કૈબ સાથે પાર્ટનશીપ કરી છે . આ ટેક્સીમાં યાત્રા કરતા લોકોને તેમના વોડાફોન સિમને 4જીમાં બદલવાનો અવસર મળશે . 4 જીબી ડેટા ફોનમાં 4જીમાં અપગ્રેડ થતા જ તમને 4 જીબી 4જી ડેટા મફત મળશે . ત્યારે આ ત્રણ કેબ કંપનીઓની ગાડીમાં 4જી સિમ મોબાઇલ ડિસ્પેન્સર લગાવામાં આવ્યા છે . અને સીમ અપગ્રેડ કરવાનો રીત પણ જણાવામાં આવી છે . જેવું તમે આ ટેક્સીમાં બેસો છો તમારું સિમ અપગ્રેડ થવાનો વિકલ્પ મળે છે . કેવી રીતે અપગ્રેડ ? કેબના ડિસ્પેન્સરથી તમે નવું સીમ કાર્ડ લઇને તેનો નંબર ( 19 - 20 અંકના સિમ નંબર , તમારો ફોન નંબર નહીં ) તમારા મોબાઇલથી 55199 પર એસએમએસ કરો . પછી તે તમને એક કોડ મોકલશે . આ મેસેજને મળવાના 2 કલાકની અંદર નવા સિમ કાર્ડના છેલ્લા બે અંક 55199 પર મેસેજ કરવાના રહેશે જે પછી તમારું 4જી સીમ એક્ટિવેટ થઇ જશે . અને તમને કન્ફર્મેશન મેસેજ પણ મળી જશે .